Document ID: /roh_data/filtered/fineweb-2-filterrobots_roh.jsonl.gz/6190

La regenza scriva ch’ella saja da l'avis che las relaziuns na sajan betg sa midadas uschia, ch'i fiss pussaivel da deviar oz da las disposiziuns dal contract da fusiun. La cuntinuitad da las cunvegnas da quella giada è pli impurtanta che la direcziun senza dubi pli simpla da la vischnanca cun mo tschintg commembers da suprastanza.
Consequenzas pussaivlas eran enconuschentas
La scheffa dal departament da finanzas e vischnancas Barbara Janom Steiner ha dentant gia affirmà avant la votaziun, ch’il chantun na vegni betg ad acceptar ina midada da la constituziun suenter mo trais onns.
Las votantas ed ils votants avevan acceptà la midada constituziunala ils 28 da favrer 2016 cun 671 cunter 198 vuschs. Las resalvas giuridicas dal chantun eran enconuschentas a la vischnanca ordavant.
RR novitads 09:00